ფლინტსტოუნები
ფლინტსტოუნები (ინგლ. The Flintstones) — ამერიკული ანიმაციური ტელესერიალი, რომელიც გადიოდა ტელეარხის ABC ეთერში 1960 წლის 30 სექტემბრიდან 1966 წლის 1 აპრილამდე. სერიალში მოთხრობილია მუშათა კლასის ქვის ხანის ადამიანებსა და მათ ოჯახებზე, ძირითადად - ფრედ ფლინსტოუნსა და ბარნი რაბლზე. სერიალი შემდგომში არაერთი სრულმეტრაჟიანი ანიმაციური ეკრანიზაციის სახით იქნა გამოშვებული. დიდი პოპულარობა მოიპოვა 1994 წლის მხატვრულმა ფილმმაც.